نكت ابو العبد
محل ابو العبد الجديد
أبو العبد قرر يغير مهنته ويشتغل مطهر قام فتح محل وعلق بالواجهة أقلام وساعات أبو صطيف راح تاني يوم يبارك له المحل أبو صطيف: مبروك المحل يا ابو العبد بس بدي اسألك سؤال ؟ أبو صطيف: اشتغلت مطهر فهمناها بس لشو الاقلام والساعات بالواجهة ؟ أبو العبد: ولو يا أبو صطيف شو بدك ياني علق بالواجهة ؟؟
ابو العبد والموبايل
أبو العبد وأبو صطيف قاعدين بالقهوة... قال أبو العبد لأبو صطيف: شايف يا أبو صطيف هالصرعة الجديدة، هيدا يللي أسمو موبايل. أبو صطيف: شايف بالله، نحنا ما خلصانين بفواتير التلفون العادي حتى نلاحق فواتير الموبايل. أبو العبد: والله، يا أبو صطيف ما إلنا غير نصير نستخدم الحمام الزاجل أنا وأنت، ونتراسل بالحمام الزاجل متل ما كانوا يعملوا جدودنا من قبل، ولا فواتير ندفعها ولا بلوط. أبو صطيف: والله، فكرة حلوة يا أبو العبد وتاني يوم، صار أبو العبد وأبو صطيف يتراسلوا بالحمام الزاجل... هيك قرابة شهر. وبيوم من الأيام، قاعد أبو العبد على هالشباك، وإذ، إجتو حمامة! قال أبو العبد: هه، هيئتو أبو صطيف باعتلي رسالة مسك أبو العبد الحمامة، وصار يفتش فيها ويقلّبها - فتش بين رجليها، تحت جناحيها، ما لقى شي. فتش ببدنها، فتش بدنبها، كمان ما لقى شي ! فاستغرب، ومسك هالموبايل وأتصل بأبو صطيف: أبو العبد: وْلي أبو صطيف، باعتلي حمامة فاضية؟ أبو صطيف: ولِكْ لأ يا أجدب، هيدي معناها مس كول